ཅཱན་ཨེརགྱི་འཛམ་གླིང་བརྩམས་སྒྲུང་གྲགས་ཅན་གཞན་དང་མི་འདྲ་བའི་ཐུན་མིན་གྱི་ཁྱད་ཆོས་གཅིག་ནི་ཀློག་པ་པོཞེས་པའི་ཚིག་དེ་མང་དུ་བེད་སྤྱད་ཡོད།དེས་ཀློག་པ་པོ་རྣམས་གྲོགས་པོ་བཟང་པོའི་འདུ་ཤེས་བཟུང་ནས།ཀློག་པ་པོའི་བློ་འགུག་ཐུབ་པ་དང་།མི་སྣའི་སེམས་ཁམས་དང་བསྟུན་ནས་ཀློག་པ་པོར་དགའ་སྐྱོ་ཆགས་སྡང་ཡོང་བ་དང་།ཀློག་པ་པོས་མི་སྣའི་སེམས་ཁམས་དང་།ལས་དབང་ལ་དོ་ཁུར་བྱེད་པར་ནུས་པ་གལ་ཆེན་ཐོན་ཡོད་ལ།ཡང་ཀློག་པ་པོཞེས་པའི་ཚིག་དེར་བརྟེན་ནསརྩོམ་པ་པོས་ང་ཚོའི་ལག་ཟུང་ནས་འཇུས་ཏེ།འཁྲིད་མ་འདྲུད་ཀྱིས་ང་ཚོ་ཁོ་མོ་སོང་མྱོང་བའི་ལམ་དུ་འགྲོ་རུ་བཅུག་པ་དང་།ཁོ་མོས་མཐོང་མྱོང་བ་དག་མཐོང་དུ་བཅུག་ནས།ཁོ་མོ་སྐད་ཅིག་ཙམ་ཡང་ང་ཚོ་དང་མི་འབྲལ་བ་དང་།ང་ཚོ་ཡུད་ཙམ་ཡང་ཁོ་མོ་དང་བྲལ་བར་མི་འཇུགདེ་ཡང་དཔེར་ན།ཅཱན་ཨེར་ཐོག་མར་སྐུ་ཞབས་ལེ་ཆེ་སི་ཐི་ཡི་ཁྱིམ་དུ་སླེབས་སྐབསབྲིས་ཡོད་པ་དང་།ཅཱན་ཨེར་བྲོས་འགྲོ་སྐབས་ཡུལ་གཞན་དུ་སླེབས་རྗེསདེ་ནས་ཕྱིས་སུ་སླར་ཁོང་གི་གམ་དུ་ལོག་ནས་ཁོང་མཐོང་སྐབས་ཞེས་དང་།སོགས་སྒྲུང་གཏམ་དེའི་ནང་ཀློག་པ་པོཐེངས་ལྷག་ཙམ་བེད་སྤྱད་ཡོད།